stanford-oval/wikipedia huggingface dataset:
เทนนิส
สนาม > ขนาดสนาม

ยาว 23.77 เมตร (78 ฟุต) กว้าง 8.23 เมตร (27 ฟุต) สำหรับประเภทผู้เล่นเดี่ยว
ยาว 23.77 เมตร (78 ฟุต) กว้าง 10.97 เมตร (36 ฟุต) สำหรับประเภทผู้เล่นคู่
สนาม > เส้นสนาม

เส้นหลัง หรือ เส้นท้ายสนาม (baseline) เป็นเส้นแนวนอน อยู่ด้านหลังสุดของสนามของแต่ละฝ่าย และจะมีขีดกลาง (center mark) อยู่ตรงกึ่งกลางของเส้นหลัง
เส้นข้าง (sideline) เป็นเส้นแนวตั้งด้านซ้ายและขวาของขอบสนาม ทอดไปตามความยาวของสนาม ซึ่งจะเป็นตัวกำหนดขอบเขตความกว้างของพื้นที่สนาม ในการเล่นประเภทเดี่ยวจะใช้เส้นข้างด้านใน (single sideline) ส่วนการเล่นประเภทคู่จะใช้เส้นข้างด้านนอก (double sideline)
เส้นเสิร์ฟ (service line) เป็นเส้นแนวนอนขีดแบ่งพื้นที่ในสนามของแต่ละฝ่ายออกเป็นด้านหน้าและด้านหลัง เส้นอยู่ห่างจากตาข่าย 6.40 เมตร (21 ฟุต)
เส้นเสิร์ฟกลาง (center service line)  เป็นเส้นกลางสนามทอดตั้งฉากในแนวตั้งกับเส้นเสิร์ฟ ทำให้เกิดกรอบพื้นที่เสิร์ฟ (service box) ฝ่ายละ 2 ด้าน คือ กรอบด้านซ้ายของแต่ละฝ่ายเรียกว่า Advantage court กับกรอบด้านขวาของแต่ละฝ่ายเรียกว่า Deuce court ซึ่งพื้นที่ดังกล่าวจะอยู่ชิดตาข่าย โดยผู้เล่นที่เสิร์ฟจะต้องเสิร์ฟลูกให้ลงในกรอบพื้นที่ดังกล่าวเท่านั้น ทั้งนี้จะต้องเสิร์ฟลูกให้ลงด้านซ้ายหรือขวาจะขึ้นอยู่กับคะแนนที่เล่นในขณะนั้น
เมื่อบอลตกสัมผัสเส้นถือว่าบอลสัมผัสพื้นที่ว่างภายในเส้นนั้น
สนาม > ตาข่าย (เน็ต)

ขึงไว้กึ่งกลางสนามในแนวขวางตลอดความกว้างของสนาม เพื่อแบ่งสนามออกเป็น 2 ฝั่งเท่ากัน
ความสูงของตาข่ายตรงกึ่งกลางสูง 0.914 เมตร (3 ฟุต) ส่วนตาข่ายบริเวณเสาสูง 1.07 เมตร (3.5 ฟุต)
เสาตาข่ายเส้นผ่าศูนย์กลางไม่เกิน 15 ซม. (6 นิ้ว) และสูงไม่เกิน 2.5 ซม. (1 นิ้ว) จากด้านบนของตาข่าย เสาอยู่ห่างจากเส้นข้างด้านนอก 0.91 เมตร (3 ฟุต)
แถบด้านบนของตาข่ายกว้าง 5-6.35 ซม. (2-2.5 นิ้ว)
วิธีการเล่น > การเลือกแดน/เลือกเสิร์ฟ

ผู้ตัดสินจะโยนเหรียญเพื่อตัดสินหาผู้ชนะ ซึ่งจะได้เลือก 1 ใน 3 ตัวเลือกต่อไปนี้
เลือกเสิร์ฟหรือรับเสิร์ฟก่อนในเกมแรก โดยคู่แข่งจะได้เลือกแดนแทน
เลือกแดนในเกมแรก โดยคู่แข่งจะได้เลือกเสิร์ฟหรือรับเสิร์ฟในเกมแรกแทน
เลือกให้คู่แข่งเป็นฝ่ายเลือก 1 ใน 2 ข้อด้านบน
วิธีการเล่น > การเสิร์ฟลูกเทนนิส

การเสิร์ฟ (serving) คือ การตีส่งบอลครั้งแรกของคะแนนนั้นๆไปให้คู่แข่ง ประเภทผู้เล่นเดี่ยวจะผลัดกันเสิร์ฟฝ่ายละ 1 เกมไปเรื่อยๆ ส่วนในการเล่นประเภทคู่ ผู้เล่นทั้งสองคนในฝ่ายเดียวกันจะต้องผลัดเสิร์ฟคนละ 1 เกมด้วย (ฝ่ายหนึ่งผลัดเสิร์ฟในเกมคี่ ฝ่ายหนึ่งผลัดเสิร์ฟในเกมคู่)
การเสิร์ฟ โยนบอลและตีกลางอากาศ
การเสิร์ฟ ห้ามเดิน วิ่ง หรือเคลื่อนที่ไปมาขณะเสิร์ฟ (foot fault) ยกเว้นเท้าเคลื่อนที่เล็กน้อย ส่วนฝ่ายรับจะยืนบริเวณใดก็ได้ในฝ่ายของตน
การเสิร์ฟ ยืนหลังเส้นหลังในด้านที่กำหนดไว้สำหรับคะแนนนั้นๆ ห้ามเหยียบเส้นใดๆ รวมทั้งห้ามยืนเลยแนวเส้นข้างและแนวขีดกลางของเส้นหลัง (foot fault)
การเสิร์ฟโดยตีไม่โดนบอล จะถือว่าการเสิร์ฟครั้งนั้นเสีย แต่การโยนบอลแล้วปล่อยบอลตกลงพื้นโดยที่ไม่พยายามตีบอลสามารถทำได้และสามารถเริ่มเสิร์ฟใหม่ได้
การเสิร์ฟโดยตีบอลแล้วบอลไปโดนหรือสัมผัสวัตถุอื่นก่อนตกลงพื้นสนามถือว่าเสิร์ฟเสีย  เช่น โดนเสาตาข่าย โดนผู้เล่นฝ่ายเดียวกับเรา เป็นต้น
การเสิร์ฟ จะต้องเสิร์ฟโดยสลับฝั่งขวา/ซ้ายของเส้นเสิร์ฟกลางไปทุกคะแนน กล่าวคือ ในเกมทั่วไปเริ่มเสิร์ฟคะแนนแรกที่ด้านหลังสนามด้านขวาของเส้นเสิร์ฟกลาง(ด้าน Deuce court) และในคะแนนถัดไปต้องสลับไปเสิร์ฟที่หลังสนามด้านซ้ายของเส้นเสิร์ฟกลาง(ด้าน Advantage court)
การเสิร์ฟเมื่อเล่นเกมไทเบรก(โปรดดูที่ไทเบรก) ฝ่ายแรกจะเสิร์ฟแค่คะแนนที่ 1 ก่อน จากหลังสนามด้านขวาของเส้นเสิร์ฟกลาง(ด้าน Deuce court)  และต่อจากนี้จะผลัดการเสิร์ฟฝ่ายละ 2 คะแนนไปเรื่อยๆสลับกัน โดยตั้งแต่คะแนนที่ 2 จะให้อีกฝ่ายเริ่มเสิร์ฟจากหลังสนามด้านซ้ายของเส้นเสิร์ฟกลาง(ด้าน Advantage court)  และต้องสลับด้านเสิร์ฟซ้าย/ขวาไปทุก 1 คะแนนเช่นกัน หากเล่นประเภทคู่ก็ต้องสลับกันเสิร์ฟคนละ 2 คะแนนเช่นกัน
การเสิร์ฟจะต้องเสิร์ฟให้บอลลงในกรอบพื้นที่เสิร์ฟ (service box) ของฝ่ายตรงข้ามในแนวทแยง เช่น กรณีเราเสิร์ฟจากด้านซ้าย ลูกเสิร์ฟจะต้องไปตกในกรอบพื้นที่เสิร์ฟด้านซ้ายของฝ่ายตรงข้ามด้วยเช่นกัน(ด้านขวามือเรา) เป็นต้น
เสิร์ฟเล็ต (let) จะต้องทำการเสิร์ฟลูกนั้นใหม่ ได้แก่ การเสิร์ฟโดยที่ลูกสัมผัสตาข่ายแล้วตกลงในกรอบพื้นที่เสิร์ฟที่ถูกต้องในแนวทแยง หรือลูกสัมผัสตาข่ายแล้วไปโดนผู้เล่นฝั่งตรงข้ามโดยที่ลูกยังไม่ตกพื้น หรือการเสิร์ฟเมื่อผู้เล่นฝ่ายตรงข้ามยังไม่พร้อม ยกเว้นการเสิร์ฟที่ลูกสัมผัสตาข่ายแล้วตกนอกกรอบพื้นที่เสิร์ฟที่ถูกต้องจะถือว่าลูกนั้นเสียทันที (fault)
การเสิร์ฟ มีสิทธิ์เสิร์ฟได้คะแนนละ 2 ครั้ง หากเสิร์ฟครั้งแรกเสีย จะต้องเสิร์ฟครั้งที่ 2  และหากเป็นการเสียของลูกเสิร์ฟครั้งที่ 2 ของคะแนนนั้น(double fault) จะต้องเสียคะแนนนั้นให้คู่แข่งด้วย
วิธีการเล่น > การตีลูกกลับ

เมื่อลูกข้ามตาข่ายมาแล้ว สามารถตีลูกกลับไปในแดนคู่แข่ง โดยที่ลูกบอลอาจจะยังไม่กระทบพื้นสนามเลยก็ได้ หรือลูกกระทบพื้นสนามฝ่ายของเรามาแล้วไม่เกิน 1 ครั้งก็ได้
ต้องตีลูกบอลกลับภายในครั้งเดียว
การตีลูกบอลกลับแล้วลูกสัมผัสตาข่ายข้ามไปยังฝั่งตรงข้ามไม่ถือว่าผิดกติกา
ผู้เล่นฝ่ายใดไม่สามารถตีลูกบอลกลับไปยังแดนของฝ่ายตรงข้ามได้โดยถูกกติกา จะต้องเสียคะแนนนั้นให้คู่แข่ง
วิธีการเล่น > การสลับแดน

การสลับแดน สลับแดนเมื่อเกมรวมกันเป็นเลขคี่และเมื่อจบเซ็ต แต่หากจบเซ็ตโดยเกมรวมกันเป็นเลขคู่ จะสลับแดนหลังจากจบเกมแรกของเซ็ตถัดไป ส่วนการสลับแดนในการเล่นไทเบรกจะสลับเมื่อคะแนนรวมกันได้ทุก 6 คะแนน
การตัดสินผู้ชนะ

การตัดสินผู้ชนะของการแข่งขัน(match) ตัดสินจากจำนวนเซ็ต(set) ที่ได้กำหนดไว้ในการแข่งขันนั้น

โดยในแต่ละเซ็ตจะประกอบด้วยหลายๆเกม(game) และในแต่ละเกมจะประกอบไปด้วยการนับคะแนน(point) จากการเล่น ดังนี้
การตัดสินผู้ชนะ > การนับเกมของเซ็ต

ในแต่ละเซ็ต ฝ่ายใดทำได้ 6 เกมก่อนและอีกฝ่ายทำได้ไม่เกิน 4 เกม จะเป็นฝ่ายชนะในเซ็ตนั้น เช่น ชนะ 6-4 เกม หรือ 6-3 เกม เป็นต้น
กรณีเซ็ตนั้น เสมอกันที่ 5-5 เกม จะต้องเล่นต่อจนฝ่ายใดฝ่ายหนึ่งทำได้ 7 เกมก่อนก็จะเป็นฝ่ายชนะเซ็ตนั้น เช่น ชนะ 7-5 เกม
กรณีเซ็ตนั้น เสมอกันที่ 6-6 เกม จะต้องเล่นไทเบรกต่อในเกมที่ 7  เพื่อตัดสินผู้ชนะเซ็ต ซึ่งจะชนะ 7-6 เกม หรือแพ้ 6-7 เกม (ยกเว้นในเซ็ตสุดท้ายของรายการแกรนด์สแลมจะไม่มีการเล่นไทเบรก จะเล่นจนกว่าฝ่ายใดฝ่ายหนึ่งนำคู่แข่งได้ 2 เกม)
จำนวนเกมในแต่ละเซ็ตอาจแปรเปลี่ยนได้ตามกติกาของบางรายการแข่งขันที่กำหนดขึ้นเฉพาะกิจ
การตัดสินผู้ชนะ > การนับคะแนนของเกม

ในเกมหนึ่งๆ ไม่ว่าฝ่ายใดก็ตามทำคะแนนได้จะนับคะแนนของฝ่ายนั้นเรียงตามลำดับดังนี้ 15, 30, 40, เกม (ซึ่งก็คือคะแนนที่ 1, 2, 3, 4 ที่ทำได้ตามลำดับนั่นเอง) ส่วนคะแนนศูนย์ (0) ภาษาอังกฤษขานว่า เลิฟ (love)
ในการขานคะแนน ให้ขานคะแนนของฝ่ายที่เสิร์ฟขึ้นก่อน เช่น 40-30 หมายถึง ฝ่ายเสิร์ฟได้ 40 คะแนน และฝ่ายรับเสิร์ฟได้ 30 คะแนน เป็นต้น
หากคะแนนเสมอกันที่ 40-40 จะต้องเล่นต่อไปอีก 2 คะแนน เรียกว่า ดิวซ์ (deuce)  และเมื่อฝ่ายใดฝ่ายหนึ่งทำคะแนนนำ 1 คะแนนได้ก่อน เรียกว่า ได้เปรียบ (Advantage มักใช้อักษรย่อ A หรือ Adv) เช่น 40-A หรือ A-40 และหากฝ่ายนั้นทำได้อีก 1 คะแนน ก็จะชนะในเกมนี้ไป แต่หากทำไม่ได้ก็ถือว่ากลับมาเสมอกันที่ 40-40 อีกครั้ง และก็ต้องเล่นดิวซ์ต่อไป  (แต่มีกติกาพิเศษในบางรายการแข่งขันที่กำหนดว่าจะไม่มีการเล่นต่อ 2 คะแนน ฝ่ายไหนได้คะแนนหลังจากคะแนนที่ 40 ก่อนถือว่าชนะเกมนั้น)
หากเกมใดที่ฝ่ายเสิร์ฟของเกมนั้นเป็นฝ่ายชนะ จะเรียกว่า รักษาเกมเสิร์ฟได้ แต่หากฝ่ายเสิร์ฟแพ้เกมนั้น จะเรียกว่า ถูกเบรกเกมเสิร์ฟ
ไทเบรก (tie break) ใช้เพื่อตัดสินผู้ชนะของเซ็ตนั้นในกรณีที่ทั้งสองฝ่ายเสมอกันที่ 6-6 เกม การเล่นเกมที่ 7  เป็นเกมสุดท้ายของเซ็ต เรียกว่าเล่น ไทเบรก โดยในเกมนี้จะนับคะแนนเป็น 1, 2, 3,... ไปเรื่อยๆ ฝ่ายใดที่ทำได้ 7 คะแนนก่อนจะเป็นผู้ชนะในเซ็ตนั้น เช่น ชนะ 7-4 คะแนนของเกมที่ 7 ก็จะเป็นฝ่ายชนะในเซ็ตนั้น เป็นต้น แต่หากคะแนนของเกมนี้เสมอกันที่ 6-6 คะแนนอีก ผู้เล่นฝ่ายใดก็ตามที่ทำคะแนนนำคู่แข่งได้ 2 คะแนนก่อนจะเป็นผู้ชนะในเซ็ตนั้น เช่น ชนะ 8-6 คะแนน หรือแพ้ 8-10 คะแนน เป็นต้น เมื่อไทเบรกจบลง ผลจะเป็นชนะ 7-6 เกม หรือแพ้ 6-7 เกมในเซ็ตนั้นๆ (ยกเว้นในเซ็ตสุดท้ายของรายการแกรนด์สแลมจะไม่มีการเล่นไทเบรก)
ดูเพิ่ม

คำศัพท์ที่ใช้ในกีฬาเทนนิส
แหล่งข้อมูลอื่น

ลอนเทนนิสสมาคมแห่งประเทศไทย ในพระบรมราชูปถัมภ์
ATP Tour (อังกฤษ)
WTA Tour เก็บถาวร 2008-12-22 ที่ เวย์แบ็กแมชชีน (อังกฤษ)
กีฬาเทนนิส เก็บถาวร 2023-10-17 ที่ เวย์แบ็กแมชชีน Tennis
| ด ค ก กีฬาในโอลิมปิกฤดูร้อน |
| --- | --- |
กีฬาบังคับ:  กีฬาทางน้ำ ระบำใต้น้ำ  กระโดดน้ำ  ว่ายน้ำมาราธอน  ว่ายน้ำ  โปโลน้ำ  ยิงธนู  กรีฑา  แบดมินตัน  บาสเกตบอล 3x3  มวยสากล  เรือแคนู สลาลม  สปรินท์  จักรยาน บีเอ็มเอ็กซ์  บีเอ็มเอ็กซ์ฟรีสไตล์  เสือภูเขา  ถนน  ลู่  ขี่ม้า ศิลปะบังคับม้า  อีเวนติง  กระโดดข้ามเครื่องกีดขวาง  ฟันดาบ  ฮอกกี้  ฟุตบอล  กอล์ฟ  ยิมนาสติก สากล  ลีลา  แทรมโพลีน  แฮนด์บอล  ยูโด  ปัญจกีฬาสมัยใหม่  เรือพาย  รักบี้ 7 คน  เรือใบ  ยิงปืน  สเกตบอร์ด  ปีนหน้าผา  โต้คลื่น  เทเบิลเทนนิส  เทควันโด  เทนนิส  ไตรกีฬา  วอลเลย์บอล วอลเลย์บอลชายหาด  ยกน้ำหนัก  มวยปล้ำ ฟรีสไตล์  เกรโก-โรมัน 
กีฬาเลือก:  เบสบอล / ซอฟต์บอล  คริกเกต  แฟลกฟุตบอล  ลาครอส  สควอช 
 ดูเพิ่ม: กีฬาในพาราลิมปิก และกีฬาในโอลิมปิกฤดูหนาว 
ไม้เทนนิสและลูกเทนนิส
แผนผังสนามเทนนิส
คลังข้อความขนาน

คลังข้อความขนาน (อังกฤษ: Parallel text) คือ ข้อความต้นฉบับและข้อความภาษาอื่น ๆ ที่แปลมาจากข้อความต้นฉบับ ในคลังข้อความขนานระบุส่วนตรงกัน มีการระบุประโยคที่ตรงกันของคู่ข้อความที่ต่างภาษา ดังตัวอย่างในตารางด้านล่าง
| --- | --- |
ข้อความต้นฉบับภาษาอังกฤษ: ข้อความที่แปลเป็นภาษาไทย
A parallel text is a text in one language together with its translation in another language.: คลังข้อความขนานคือข้อความต้นฉบับและข้อความภาษาอื่น ๆ ที่แปลมาจากข้อความต้นฉบับ
Parallel text alignment is the identification of the corresponding sentences in both halves of the parallel text.: ในคลังข้อความขนานระบุส่วนตรงกันมีการระบุประโยคที่ตรงกันของคู่ข้อความต่างภาษา
การระบุประโยคที่ตรงกันในคลังข้อความขนาน มีความสำคัญในการศึกษาวิจัยในหลายสาขาย่อยของภาษาศาสตร์ ในการแปลภาษา ประโยคหลายประโยคสามารถแปลรวมกันเป็นประโยคเดียว หรือไม่แปลบางประโยค หรือเพิ่มประโยคใหม่ที่ไม่มีในข้อความต้นฉบับ หรือเปลี่ยนลำดับของประโยคในเอกสารแปลและเอกสารต้นฉบับให้ไม่ตรงกัน ด้วยสาเหตุข้างต้นการระบุประโยคที่ตรงกันในคลังข้อความขนานจึงไม่ใช่เรื่องตรงไปตรงมา
ในการแปลภาษาด้วยเครื่อง (machine translation) คลังข้อความขนานมีประโยชน์อย่างมาก เมื่อใช้ร่วมกับการเรียนรู้ของเครื่อง โดยให้เครื่องเรียนการแปลจากประโยคตัวอย่าง
ดูเพิ่ม

หน่วยความจำการแปล
คิม จุน-ซู
ประวัติ

คิม จุนซู เกิดที่เมืองคยองกิ  มีวันเกิดตามกฎหมาย คือวันที่ 1 มกราคม 2530 แต่ความจริงแล้วเขาเกิดเมื่อวันที่ 15 ธันวาคม 2529 เนื่องจากพ่อแม่ของเขา ไม่ต้องการให้จุนซูเป็นเด็กที่อายุน้อยที่สุดในห้องเรียน จึงไม่ได้แจ้งเกิดจนถึงวันที่ 1 มกราคม 2530 เขามีพี่ชายฝาแฝดหนึ่งคน ชื่อ คิม จุนโฮ ซึ่งเริ่มปรากฏตัวและสร้างผลงานในประเทศจีน ภายใต้ชื่อ Zuno เมื่อท้ายปี 2009 จนถึง 2010 ซึ่งจุนซูได้เป็นแขกรับเชิญ เพื่อสนับสนุนพี่ชายของเขาในงานแฟนมีตติ้ง ทั่วทั้งเอเชียอีกด้วย
ชีวิตตอนเด็ก เพื่อนที่สนิทคือ อึนฮย็อก  สมาชิกวง ซุปเปอร์จูเนียร์ ซึ่งสนิทกันมาตั้งแต่ประถมจนปัจจุบัน พวกเขาผ่านการออดิชั่นมาด้วยกัน ในช่วงที่เป็นเด็กฝึก จุนซูมีปัญหาในช่วงที่เสียงแตกหนุ่มจนไม่สามารถร้องเพลงได้ ตอนที่เขาเสียงแตกนั้น ทำให้เขารู้สึกเสียความเชื่อมั่นในตัวเองไปมาก เพราะเขาคิดว่าปัญหานี้ทำให้เขาไม่สามารถเป็นนักร้องได้ แต่เพราะกำลังใจจากแม่และครอบครัว ทำให้เขาสามารถผ่านมันมาได้จนถึงวันนี้
เขาเข้าเรียนที่โรงเรียนประถมศึกษา Neunggok, โรงเรียนมัธยม Nunggok, โรงเรียนมัธยม Hwasu จากนั้นจึงย้ายไปเรียนที่โรงเรียนมัธยม Hanam เขาสำเร็จการศึกษาระดับมัธยมปลายพร้อมกับเพื่อนสมาชิกปาร์คยูชอนในปี 2007 จากนั้นคิมจุนซูจึงเข้าเรียนที่ Musical Theatre ในมหาวิทยาลัย Myongji และสำเร็จการศึกษาในปี 2011
ในปี 2002 SM Entertainment ได้วางตัวจุนซูให้เข้าร่วมโปรเจ็กต์ R&B group กับเด็กฝึกอีกสองคน คือ อึนฮย็อก และ Sungmin พวกเขาปรากฏตัวในรายการที่ชื่อว่า "2002 Survival Audition – Heejun vs. Kangta, Battle of the Century" พร้อมด้วยสมาชิกวงร็อค TRAX ในอนาคตอีกสามคน (Jay Kim, No Minwoo, Kang Jungwoo) พวกเขาถูกตัดสินและให้คำปรึกษาโดยมุนฮีจุนและคังตะ สองสมาชิกจาก H.O.T ซึ่งเป็นศิลปินของ SM Entertainment คังตะชื่นชมจุนซูเป็นอย่างมากในรายการ โดยบอกว่าเขามีศักยภาพในการเป็นนักร้องนำ แต่โปรเจกต์ก็ถูกยุบไปในปี 2003 เมื่อจุนซูได้รับเลือกให้เป็นสมาชิกคนแรกของวง ทงบังชินกี
ประวัติ > 2003-2009

บทความหลัก: TVXQ
จุนซูเป็นสมาชิกคนแรกที่เข้าร่วมวง TVXQ และได้เดบิวต์กับวงเมื่อวันที่ 26 ธันวาคม 2013 เขาเลือก Xiah เป็นสเตจเนม โดยอธิบายว่าชื่อนี้ย่อมาจาก "เอเชีย" "Xiah" เป็นการสื่อถึงความปรารถนาของเขาที่จะไม่เพียงแค่เป็นดาราในเกาหลีเท่านั้น แต่ยังจะเป็นดาราที่ทุกคนรู้จักทั่วเอเชียอีกด้วย
ในปี 2006 จุนซูได้ร่วมร้องในเพลงเดบิวต์ของจางลี่หยินอดีตเพื่อนร่วมค่าย ในเพลง "Timeless" เป็นการรีเมคของเพลงคู่ของ Kelly Clarkson และ Justin Guarini นอกจากนี้เขายังได้ปรากฏตัวในมิวสิควิดีโอ "Timeless" พาร์ทสองอีกด้วย ในปี 2007 เขาได้รับเลือกให้เป็นส่วนหนึ่งของ Project Anycall ของ Samsung, Anyband วงนี้ประกอบด้วย โบอา, ทาโบล จากกลุ่มฮิปฮอปชาวเกาหลีใต้ Epik High และนักเปียโนแจ๊สจินโบรา ในนาม Anyband
เมื่อวันที่ 31 กรกฎาคม 2009 จุนซูและสมาชิก TVXQ อีกสองคนคือ แจจุง และ ยูชอน ได้ยื่นคำร้องต่อศาลกลางกรุงโซลเพื่อตรวจสอบความถูกต้องของสัญญากับ SM Entertainment โดยทนายความของพวกเขาระบุว่าสัญญา 13 ปียาวนานเกินไป, ตารางงานถูกจัดขึ้นโดยไม่มีการแจ้งหรือได้รับอนุญาตจากสมาชิก, เงื่อนไขสัญญาได้รับการขยายและเปลี่ยนแปลงโดยที่พวกเขาไม่ได้ยินยอม และรายได้ของวงไม่เป็นธรรมในการแจกจ่ายให้กับสมาชิก ศาลกลางกรุงโซลอนุญาตให้สมาชิกทั้งสามมีคำสั่งห้ามสัญญาชั่วคราวในเดือนตุลาคม 2009 และตัดสินว่า SM ไม่สามารถเข้าไปยุ่งเกี่ยวกับกิจกรรมของแต่ละคนได้ แต่ยังสามารถทำหน้าที่เป็นสมาชิกของ TVXQ ผ่านทาง SM Entertainment เท่านั้น
ในเดือนพฤศจิกายน 2012 คดีความสามปีสี่เดือนได้ข้อสรุปเมื่อ SM Entertainment และ JYJ บรรลุข้อตกลงร่วมกันเพื่อยุติสัญญาทั้งหมดระหว่างทั้งสองฝ่ายและจะไม่เข้าไปยุ่งเกี่ยวกับกิจกรรมของกันและกันในอนาคต ในการอนุญาโตตุลาการโดยสมัครใจที่ศาลกลางกรุงโซล ในที่สุด SM Entertainment ก็ตกลงว่าสัญญาสิ้นสุดในวันที่ 31 กรกฎาคม 2012 และจะไม่ขัดขวางความพยายามทำกิจกรรมของ JYJ ในเกาหลีอีกต่อไป (แต่ความเป็นจริงหลังจากนั้น ตลอด 10 ปีหลังฟ้องร้อง สมาชิก JYJ ทั้งสามคนยังคงประสบกับการกีดกันอย่างลับๆ ทำให้ไม่สามารถออกรายการทีวีในช่องหลักหรือขึ้นรายการเพลงได้เลย)
ตลอดอาชีพของจุนซูในฐานะสมาชิกของ TVXQ จุนซูได้เขียนและแต่งเพลงหลายเพลงทั้งเพลงเกาหลีและญี่ปุ่น การแต่งเพลงแรกของเขาคือเพลงบัลลาดที่ชื่อว่า White Lie (네 곁에 숨쉴 수 있다면) ซึ่งรวมอยู่ในสตูดิโออัลบั้มที่สามของเกาหลี "O"-Jung.Ban.Hap ในการทัวร์เอเชียครั้งที่สองของ TVXQ เขาได้แสดงเพลงแดนซ์ที่แต่งเองด้วยตัวเองที่ชื่อว่า "My Page" นอกจากนี้ เขายังแต่งเพลงเดี่ยวเพลงบัลลาด "Rainy Night" ในซิงเกิ้ลญี่ปุ่นชุดที่ 19 ของ TVXQ, If.../Rainy Night และในปี 2008 สำหรับการคัมแบ็กเกาหลีของ TVXQ เขาได้แต่งเพลง Picture of You (노을 ... 바라보다) ซึ่งเป็นเพลงเด่นในอัลบั้มเกาหลีชุดที่สี่ของ TVXQ ในระหว่างการทัวร์เอเชียครั้งที่สามของ TVXQ เขาได้แสดงเพลงที่แต่งเองอีกเพลง "Xiahtic" ซึ่งถูกจัดเรียงใหม่และแสดงเป็นภาษาญี่ปุ่น สำหรับการแสดงเดี่ยวของเขาที่ Tohoshinki 4th Live Tour 2009: The Secret Code ในโตเกียวโดม "Xiahtic" เวอร์ชันที่จัดเรียงใหม่ได้รวมอยู่ในซิงเกิ้ลภาษาญี่ปุ่นชุดที่ 29 ของ TVXQ ด้วย นอกจากนี้ เขายังได้ปรากฏตัวในรายการโทรทัศน์สองรายการกับวง คือ Banjun Theatre และ Vacation.
ประวัติ > 2015-2017

เมื่อวันที่ 3 มีนาคม 2015 จุนซูได้ปล่อยอัลบั้มเดี่ยวชุดที่ 3 'Flower' อัลบั้มเปิดตัวที่อันดับ 1 ใน Gaon chart และติดอันดับที่ 4 ใน Billboard World Albums ในอัลบั้มมี Tablo จาก Epik High, Dok2 และ Naul (Brown Eyed Soul) มาร่วมร้องในอัลบั้มด้วย ในวันเดียวกันกับที่ปล่อยอัลบั้ม จุนซูได้เปิดตัว 2015 Xia Third Asia Tour Concert – Flower โดยเริ่มทัวร์ที่โอซาก้าเป็นที่แรก ในเดือนเมษายน 2015 จุนซูได้รับแสดงในละครเวที Death Note เวอร์ชันเกาหลี โดยรับบทเป็น แอล  ในปี 2015 จุนซูได้รับรางวัล Popularity Award จากเวที Seoul Music Awards ด้วยคะแนนโหวตสูงสุดเป็นประวัติการณ์ แต่ไม่ได้รับเชิญให้ร่วมงานประกาศรางวัล แฟนๆคาดว่าเป็นผลจากการกีดกันของค่ายเดิม
ในวันที่ 19 ตุลาคม 2015 จุนซูประกาศว่าเขาจะกลับมาพร้อมมินิอัลบั้ม 'Yesterday' และปล่อยเพลงไตเติ้ล โดยในอัลบั้มมีเพลง "Oeo" ที่ Rapper Giriboy มาร่วมร้องด้วย และในปีนั้น จุนซูได้ไปร่วมร้องฟีทกับ Psy Psyder ในเพลง "Dream" อีกด้วย
ในเดือนพฤษภาคม 2016 จุนซูได้ปล่อยอัลบั้มเดี่ยวชุดที่ 4 'Xignature'ในอัลบั้มมี The Quiett, Automatic, Crucial Star และ Paloalto มาร่วมฟีทด้วย อัลบั้มเปิดตัวที่อันดับ 1 ในเกาหลีและติดอันดับที่ 14 ใน Billboard World Albums และได้จัดทัวร์คอนเสิร์ต 2016 XIA 5th Asia Tour Concert – Xignature นอกจากนี้ในปีนั้นเขาได้แสดงนำในละครเวทีสองเรื่อง ได้แก่ Dracula และ Dorian Grey
ในต้นปี 2017 จุนซูรับบทบาทแอลอีกครั้งในละครเวทีเดธโน้ต ก่อนที่เขาจะเข้ากรมและรับใช้ชาติเป็นตำรวจเป็นเวลาประมาณ 2 ปี
ประวัติ > 2018-ปัจจุบัน

จุนซูปลดประจำการจากการรับราชการทหารเมื่อวันที่ 5 พฤศจิกายน 2018 และเริ่มโปรโมตด้วยงานแฟนไซน์ที่ COEX Live Plaza เขาได้จัดคอนเสิร์ต 'Way Back Xia' เป็นเวลา 3 วันที่สนามกีฬาในร่ม Jamsil และจัดทัวร์คอนเสิร์ต 2019 WAY BACK XIA TOUR CONCERT in JAPAN จากนั้นกลับมาเกาหลีเพื่อจัด 'Way Back Xia' encore อีกครั้งตามคำเรียกร้องของแฟนๆ
ในปี 2019 จุนซูได้กลับมาแสดงบทบาทของ Tod ในละครเวทีเอลิซาเบธอีกครั้ง เขาได้รับรางวัล Best Actor จากเวที 2019 StageTalk Audience Choice Awards จากบทบาทนี้อีกครั้ง นอกจากนี้ในปี 2019 จุนซูได้ร่วมแสดงในละครเวทีเรื่องใหม่ Xcalibur ในฐานะกษัตริย์อาร์เธอร์ และจัด 2019 XIA Ballad & Musical Concert with Orchestra vol.6 ในช่วงปลายปี ในปี 2019 จุนซูได้รับเชิญให้เป็นกรรมการตัดสินในรายการ Mister Trot ที่ออกอากาศทางช่อง TV Chosun ซึ่งเป็นรายการที่มีเรตติ้งสูงและเป็นที่นิยมอย่างมากในเกาหลี
ในปี 2020 เขากลับมาแสดงบทบาทของ Dracula เป็นครั้งที่สาม รวมถึงกลับมาแสดงในบทบาทของโมสาร์ท ในตอนครบรอบ 10 ปีของ Mozart! musical นอกจากนี้ในปี 2020 จุนซูได้รับเชิญให้เป็นกรรมการตัดสินในรายการ Miss Trot 2 ที่ออกอากาศทางช่อง TV Chosun และรายการต่างๆของช่องอีกหลายรายการ ในช่วงปลายปี วันที่ 10 พฤศจิกายน 2020 จุนซูได้ออกมินิอัลบั้มชื่อ XIA-Pit a Pat และจัดคอนเสิร์ตออนไลน์เป็นครั้งแรกเป็นเวลา 2 วัน รวมถึงจัด Ballad & Musical Online Concert with Orchestra ในช่วงปลายปีอีกด้วย
ในปี 2021 จุนซูได้กลับมาแสดงบทบาทของ Dracula เป็นครั้งที่สี่ และเล่นละครเวทีเรื่อง Xcalibur เป็นครั้งที่สอง ยาวนานเป็นเวลาหลายเดือน และได้รับเชิญให้เป็นกรรมการตัดสินในรายการ Kookmin singer ที่ออกอากาศทางช่อง TV Chosun โดยเป็นกรรมการร่วมกับนักร้องระดับแนวหน้าอย่าง  Kim Beomsoo, Baek Jiyoung, K.Will และ Lee Seokhoon (SG wannabe)
ในวันที่ 9 พฤศจิกายน 2021 สัญญาของ C-JeS Entertainment กับจุนซูได้สิ้นสุดลง และเขาตัดสินใจที่จะไม่ต่อสัญญา จุนซูเปิดบริษัทที่จัดการงานของเขาเอง ภายใต้ชื่อ Palm Tree Island Agency โดยมีมินซอกผู้จัดการที่ทำงานด้วยกันมายาวนานเป็นผู้ดูแล
ผลงานเพลง

Tarantallegra (2012)
Incredible (2013)
Flower (2015)
Xignature (2016)
Concerts and tours

XIA 1st World Tour Concert – Tarantallegra
XIA 2nd Asia Tour Concert – Incredible
2012 XIA Ballad & Musical Concert with Orchestra vol.1
2013 XIA Ballad & Musical Concert with Orchestra vol.2
2014 XIA The Best Ballad Spring Tour Concert in Japan
2014 XIA Ballad & Musical Concert with Orchestra vol.3
2015 XIA 3rd Asia Tour Concert – Flower
2015 XIA 4th Asia Tour Concert – Yesterday
2015 XIA Ballad & Musical Concert with Orchestra vol.4
2016 XIA The Best Ballad Spring Tour Concert in Japan vol.2
2016 XIA 5th Asia Tour Concert – Xignature
2016 XIA Ballad & Musical Concert with Orchestra vol.5
2018 Way Back Xia
2019 Way Back Xia Tour in Japan
2019 Way Back Xia Encore
2019 XIA Ballad & Musical Concert with Orchestra vol.6
2020 XIA Pit A Pat Online concert
2020 XIA Ballad & Musical Online concert with orchestra
ผลงานการแสดง > รายการโทรทัศน์

| ปี | ชื่อ | เครือข่าย | บทบาท | หมายเหตุ | Ref>  |
| --- | --- | --- | --- | --- | --- |
| 2019 | Mister Trot | TV Chosun | judge |  |  |
| 2020 | Miss Trot 2 | TV Chosun | judge |  |  |
| 2021 | Tomorrow's National Singer | TV Chosun | judge |  |  |
| 2021 | Guide map K-Road | KBS World | Cast |  |  |
Musicals

| Year | Title | Role | Notes |
| --- | --- | --- | --- |
| 2010 | Mozart! | Wolfgang Mozart |  |
| 2011 | Tears of Heaven | Junhyung |  The musical production derived from singer Jo Sungmo's music video for the song "Do You Know" (2000). |
| 2011 | Mozart! | Wolfgang Mozart |  |
| 2012–2013 | Elisabeth | Tod (Death) |  Had his 1st performance on February 8 and finished his first run on May 2, 2012.  Returned as Tod from August 14 – September 4, 2013, for the musical's second run. |
| 2013 | December | Jiwook |  A jukebox musical built around the music of the late South Korean folk rock singer Kim Kwang-seok. |
| 2014 | Dracula | Count Dracula |  |
| 2015 | Death Note | L Lawliet |  |
| 2016 | Dracula | Count Dracula |  The second run |
| 2016 | Dorian Gray | Dorian Gray |  |
| 2017 | Death Note | L Lawliet |  The second run (Last musical before military enlistment) |
| 2018–2019 | Elisabeth | Tod (Death) |  |
| 2019 | Xcalibur | King Arthur |  |
| 2020 | Dracula | Count Dracula |  The third run |
| 2020 | Mozart! | Wolfgang Mozart |  The third run |
| 2021 | Dracula | Count Dracula |  The fourth run |
| 2021 | Xcalibur | King Arthur |    The second run |
รางวัลและการเสนอชื่อเข้าชิง

| ปี ค> ศ. | รางวัล | สาขา | ผลงาน | ผล |
| --- | --- | --- | --- | --- |
| 2010 | 4th The Musical Awards | Best New Actor | Mozart! | ชนะ |
| 2010 | 4th The Musical Awards | Most Popular Actor | Mozart! | ชนะ |
| 2010 | 16th Korea Musical Awards | Best New Actor | Mozart! | ชนะ |
| 2010 | 16th Korea Musical Awards | Most Popular Actor | Mozart! | ชนะ |
| 2010 | 2010 Golden Ticket Awards | Ticket Power Award – Musical Actor | Mozart! | ชนะ |
| 2011 | 5th The Musical Awards | Best Actor | Tears of Heaven | เสนอชื่อเข้าชิง |
| 2011 | 5th The Musical Awards | Most Popular Actor | Tears of Heaven | ชนะ |
| 2011 | 17th Korea Musical Awards | Most Popular Actor | Tears of Heaven | ชนะ |
| 2011 | 3rd Asia Jewelry Awards | World K-POP Superstar Award |  | ชนะ |
| 2011 | 2011 Golden Ticket Awards | Ticket Power Award – Musical Actor | Mozart! & Tears of Heaven | เสนอชื่อเข้าชิง |
| 2012 | 6th The Musical Awards | Best Actor | Elisabeth | เสนอชื่อเข้าชิง |
| 2012 | 6th The Musical Awards | Most Popular Actor | Elisabeth | ชนะ |
| 2012 | 18th Korea Musical Awards | Best Actor | Elisabeth | ชนะ |
| 2012 | 18th Korea Musical Awards | Most Popular Actor | Elisabeth | ชนะ |
| 2012 | 2012 Golden Ticket Awards | Ticket Power Award – Musical Actor | Elisabeth | ชนะ |
| 2012 | 2012 Golden Ticket Awards | Ticket Power Award – Local Concert Musician | XIA 1st Asia Tour Concert in Seoul & 2012 XIA Ballad & Musical Concert with Orchestra | ชนะ |
| 2012 | 2012 Golden Ticket Awards | Popularity Award | XIA 1st Asia Tour Concert in Seoul & 2012 XIA Ballad & Musical Concert with Orchestra | ชนะ |
| 2012 | 2012 SFCC Awards (The Seoul Foreign Correspondents’ Club Awards) | Raising Awareness of Korea Overseas – Singer | Tarantallegra & XIA 1st World Tour Concert | ชนะ |
| 2013 | 1st Yin Yue Tai V-Chart Awards | Best Korean Male Artist | Uncommitted | ชนะ |
| 2013 | 19th Korea Musical Awards | Most Popular Star | Elisabeth | ชนะ |
| 2013 | 2013 Golden Ticket Awards | Ticket Power Award – Local Concert (Musician) | XIA 2nd Asia Tour Concert INCREDIBLE & 2013 XIA Ballad & Musical Concert with Orchestra | เสนอชื่อเข้าชิง |
| 2013 | 2013 Golden Ticket Awards | Ticket Power Award – Musical Actor | Elisabeth & December | เสนอชื่อเข้าชิง |
| 2013 | 2013 Golden Ticket Awards | Popularity Award | Elisabeth & December | ชนะ |
| 2015 | Seoul Music Awards | Popularity Award | Flower | ชนะ |
| 2016 | eDaily Culture Awards | Grand Prize | Death Note | ชนะ |
| 2019 | 2019 Newsis K-Expo | Hallyu Culture Daesang award | Overall work in Musical and Kpop industries | ชนะ |
| 2019 | 2019 StageTalk Audience Choice Awards | Best Actor | Elisabeth | ชนะ |
แหล่งข้อมูลอื่น

C-JeS Homepage – Kim Junsu
Xiah Junsu with DBSK in 2007 (on the right)
Junsu in 2012
Junsu on stage in Hollywood Palladium, Los Angeles in 2012
การเกณฑ์ทหาร

ไม่มีกองทัพ   ปัจจุบันไม่บังคับเกณฑ์ทหาร   มีตามกฎหมาย  กำหนดเลิกเกณฑ์ทหารในอนาคตอันใกล้   ปัจจุบันมีการเกณฑ์ทหาร   ไม่มีข้อมูล
การเกณฑ์ (อังกฤษ: conscription) เป็นการรับสมัครบุคคลโดยบังคับในราชการบางอย่างของชาติ ซึ่งเป็นราชการทหารมากที่สุด การเกณฑ์มีมาแต่โบราณ และปัจจุบันยังคงอยู่ในบางประเทศโดยมีชื่อหลากหลาย ระบบการเกณฑ์ชายหนุ่มแทบทุกคน (near-universal) ทั่วประเทศสมัยใหม่มีมาแต่การปฏิวัติฝรั่งเศสในคริสต์ทศวรรษ 1790 ซึ่งการเกณฑ์ทหารได้กลายมาเป็นพื้นฐานของกองทัพขนาดใหญ่และทรงพลัง ภายหลังชาติยุโรปส่วนมากลอกระบบดังกล่าวในยามสงบ ฉะนั้นชายที่มีอายุตามกำหนดต้องรับราชการ 1–8 ปีในกองประจำการ แล้วจึงโอนไปกองเกิน
การเกณฑ์ทหารเป็นที่ถกเถียงกันด้วยหลายเหตุผล รวมทั้งการคัดค้านการสู้รบโดยอ้างมโนธรรมบนเหตุผลด้านศาสนาหรือปรัชญา การคัดค้านทางการเมือง ตัวอย่างเช่น การรับราชการรัฐบาลหรือสงครามซึ่งไม่เป็นที่นิยม และการคัดค้านทางอุดมการณ์ ตัวอย่างเช่น เป็นการละเมิดสิทธิส่วนบุคคลที่รับรู้ บางครั้งผู้ถูกเกณฑ์ทหารอาจหลบเลี่ยงราชการโดยการออกนอกประเทศ ระบบการคัดเลือกบางระบบปรับให้เข้ากับทัศนคติเหล่านี้โดยการจัดราชการทางเลือกที่ไม่ใช่บทบาทปฏิบัติการรบหรือไม่ใช่ทหารอย่างสิ้นเชิง เช่น ซีวิลดีนสท์ (ราชการพลเรือน) ในประเทศออสเตรียและสวิสเซอร์แลนด์ ประเทศที่แยกออกจากสหภาพโซเวียตส่วนมากเกณฑ์ทหารไม่เพียงเข้ากองทัพเท่านั้น แต่รวมถึงองค์การกึ่งทหารซึ่งมีหน้าที่ในราชการเฉพาะในประเทศคล้ายตำรวจ (หน่วยทหารภายใน) หรือหน้าที่กู้ภัย (หน่วยป้องกันภัยฝ่ายพลเรือน) ซึ่งทั้งหมดที่กล่าวมานี้ไม่ถือว่าเป็นทางเลือกของการเกณฑ์ทหาร
ต้นคริสต์ศตวรรษที่ 21 หลายประเทศไม่เกณฑ์ทหารอีกต่อไป แต่อาศัยทหารอาชีพที่มาจากอาสาสมัครที่ได้รับสมัครตามความต้องการกำลังพล อย่างไรก็ดี หลายรัฐที่ได้ยกเลิกการเกณฑ์ทหารไปแล้วยังสงวนอำนาจที่จะรื้อฟื้นการเกณฑ์ทหารในยามสงครามหรือเกิดวิกฤตการณ์